Jerzy Jan Antoni Ziętek (rodz. 10 czyrwca 1901 we Glywicach, um. 20 listopada 1985 we Zobrzu) - polski kōmōnistyczny polityker a społeczny dziołocz. Bōł we cyntralnych władzach PZPR. We lotach 1945-1950 ślōnski wojewoda, we lotach 1973-1975 katowicki wojewoda. Człōnek Rady Państwa, posoł ku Sejmowi II RP a Sejmowi PRL. Ślōnski powstaniec. Bōł autorym idyji utworzynio Wojewōdzkigo Parku Kultury a Szpasu, kōmpleksu Zawodzie we Ustrōniu, cyntrōm rehabilitacyji we Reptach a inkszych. Mioł srogi udzioł we powstaniu Spodka we Katowicach. Mimo aże bō we wadzach PZPR, mo ôd Ślōnzokōw fest zoca skiż tygo, co godoł ś niymi we ślōnskij godce a mocka sprow we Warszawie lo Ślōnska załatwił. M. in. we 1945 powołoł kōmisyjo, kero ôpracowoła lista hajerōw, kerych wywieźōno do SSSR, a pōmōg we jeich powrocie. Moge to być sztich do haje ze Polokami kere niy chcōm dować zocy żodnymu co bōł we PZPR. Biografijo